cyanic-selkie/wikianc huggingface dataset:
บั๊ก แองเจิล
ชีวิตส่วนตัว
จากเว็บไซต์ของเขา แองเจิลบอกว่าตัวเองเป็น ทอมบอย มาตั้งแต่ยังเด็กและวัยรุ่น ในตอนนั้นที่ยังไม่มีวิธีปฏิบัติเกี่ยวกับผู้ไม่พอใจทางเพศ อย่างเช่นการบำบัดโดยการแทนที่ฮอร์โมน เขาเป็นผู้หญิงอยู่หลายปี ที่ไม่พอใจในเพศด้วยการเสพยาและดื่มแอลกอฮอล์ จนเขาสามารถเป็นนางแบบอาชีพได้ เขากล่าวว่าเขาไม่รู้สึกพอใจกับความเป็นตัวตนและสิ่งที่เป็นอยู่ของเขา "ไม่ได้เป็นชีวิตที่เขารัก"
ก้าวสู่อาชีพนักแสดงหนังโป๊
ในปี 2005 เขายังเป็น นักแสดงข้ามเพศจากหญิงเป็นชายคนแรกที่ในภาพยนตร์โป๊ชายล้วนผลิตให้บริษัทหนังโป๊เกย์ ค่ายไททันที่ชื่อเรื่อง Cirque Noir.
ในเดือนมกราคม 2007 แอลเจิงชนะในงานแจกรางวัลเอวีเอ็นในสาขา นักแสดงข้ามเพศแห่งปี เขายังได้รับการเสนอชื่อเข้าชิงนักแสดงข้ามเพศแห่งปี ในปี 2008, 2009, และ 2010 เขายังคงเป็นนักแสดงข้ามเพศจากหญิงคนเดียวที่ได้รับการเสนอชื่อเข้าชิงรางวัล
ในเดือนตุลาคม 2008 เขาปรากฏในหนังสือกำกับโดย เอ็ด พาเวอร์ส ที่ชื่อ NAKED เกี่ยวกับอุตสาหกรรมหนังโป๊ เขาถ่ายทำฉากมีเพศสัมพันธ์กับนักแสดงหนังโป๊ วูล์ฟ ฮัดสัน ในสารคดี NAKED ด้วย ผลิตโดยช่างภาพที่ชื่อจัสติน ลูบิน
แหล่งข้อมูลอื่น
1972
อักษรจอร์เจีย
อักษรจอร์เจีย เป็นอักษรที่ใช้ในภาษาจอร์เจีย ปรากฏครั้งแรก ราวพ.ศ. 973 ในจารึกที่พบที่โบสถ์ ในปาเลสไตน์ ขณะนั้น เขียนด้วยอักษรที่รู้จักกันในชื่อ Asomtavruli (อักษรตัวใหญ่) หรือ Mrglovani (อักษรตัวกลม) ซึ่งใช้ต่อมาจนถึงราวพ.ศ. 1400 Asomtavruli อาจจะเป็นต้นแบบ ของอักษรกรีก นักวิชาการชาวอาร์มีเนียเชื่อว่า เมสรอฟ แมชทอส มิชชันนารีชาวอาร์มีเนีย เป็นผู้ประดิษฐ์ Asomtavruli ใขณะที่นักวิชาการชาวจอร์เจียเชื่อว่า กษัตริย์ฟาร์นาวาซ แห่งจอร์เจีย เป็นผู้ประดิษฐ์ ในช่วงพ.ศ. 1400 Asomtavruli ถูกแทนที่ด้วยอักษรทรงเหลี่ยมชื่อ Nuskha-khutsuri ซึ่งใช้มาจนถึงราวพ.ศ. 1643 จนพ.ศ. 1843 Nuskha-khutsuri พัฒนามาเป็นอักษร Mkhedruli ซึ่งใช้มาจนปัจจุบัน
ช็องจู (ประเทศเกาหลีเหนือ)
ช็องจู (정주, Chŏngju) เป็นเมืองหนึ่งในจังหวัดพย็องอันเหนือ ประเทศเกาหลีเหนือ เป็นเมืองที่มีความสูงหลายระดับ ทางเหนือมีภูเขาสูง ทางตอนกลางเป็นที่ราบ และทางใต้เป็นชายฝั่ง
ตราแผ่นดินของกานา
ตราแผ่นดินของกานา ออกแบบโดย ศิลปินกานา อามอน โกเตอิ ได้ประกาศใช้อย่างเป็นทางการเมื่อวันที่ 4 มีนาคม ค.ศ. 1957 ก่อนการประกาศเอกราช จากสหราชอาณาจักร.
สนามมหาวิทยาลัยรังสิต
สนามมหาวิทยาลัยรังสิต  เป็นสนามกีฬาอเนกประสงค์ ตั้งอยู่ที่จังหวัดปทุมธานี, ประเทศไทย ส่วนใหญ่จะใช้สำหรับการแข่งขันฟุตบอล และเป็นสนามเหย้าของของสโมสรฟุตบอลมหาวิทยาลัยรังสิต สนามนี้สามารถบรรจุคนได้ถึง 3,000 คน
ชิ้นส่วนอิเล็กทรอนิกส์
ชิ้นส่วนอิเล็กทรอนิกส์ (Electronic Component) เป็นอุปกรณ์พื้นฐานที่แยกออกเป็นชิ้นย่อยๆเป็นเอกเทศหรือเป็นอุปกรณ์ที่มีเอกลักษณ์ทางกายภาพในระบบอิเล็กทรอนิกส์ที่ใช้ในการส่งผลกระทบต่ออิเล็กตรอนหรือสาขาที่เกี่ยวข้องกับอิเล็กตรอน ชิ้นส่วนอิเล็กทรอนิกส์ที่มีมากกว่าสองขั้วไฟฟ้า(ขาหรือลีดส์) เมื่อนำขาของชิ้นส่วนหลายชนิดมาบัดกรีเข้าด้วยกันบนแผงวงจรพิมพ์จะสร้างเป็นวงจรอิเล็กทรอนิกส์ (วงจรย่อย) ที่มีฟังก์ชันที่เฉพาะเจาะจง (เช่นเครื่องขยายสัญญาณ, เครื่องรับสัญญาณวิทยุหรือ oscillator) ชิ้นส่วนอิเล็กทรอนิกส์พื้นฐานอาจจะถูกเก็บในบรรจุภัณฑ์แยกชนิดกัน หรือจัดเรียงเป็นแถวหรือเครือข่ายของส่วนประกอบที่เหมือนกันหรือผสมกันภายในแพคเกจเช่นวงจรรวมเซมิคอนดักเตอร์, แผงวงจรไฟฟ้าไฮบริดหรืออุปกรณ์ฟิล์มหนา. รายการของชิ้นส่วนอิเล็กทรอนิกส์ต่อไปนี้ มุ่งเน้นไปที่ชิ้นส่วนที่แยกเป็นเอกเทศโดยถือว่าแพคเกจที่พูดถึงเป็นชิ้นส่วนเอกเทศตามนัยของมันเอง ในบทความนี้ คำว่าชิ้นส่วนและอุปกรณ์ มีความหมายเหมือนกัน
การจัดหมวดหมู่
ชิ้นส่วนหนึ่งชิ้นอาจจำแนกเป็นพาสซีฟ, หรือแอคทีฟหรือกลไกอิเล็กตรอน
ไดโอด
ยอมให้กระแสไฟฟ้าไหลผ่านได้ในทิศทางเดียว
ทรานซิสเตอร์
ทรานซิสเตอร์ถือว่าเป็นสิ่งประดิษฐ์ของศตวรรษที่ยี่สิบที่ทำให้วงจรอิเล็กทรอนิกส์เปลี่ยนไปตลอดกาล ทรานซิสเตอร์เป็นอุปกรณ์สารกึ่งตัวนำที่ใช้ในการขยายสัญญาณและเปิดปิดสัญญาณอิเล็กทรอนิกส์และพลังงานไฟฟ้า
เทคโนโลยีจอแสดงผล
ที่เลิกใช้แล้ว
หลอดสูญญากาศ (วาล์ว)
หลอดขยาย
ตัวตรวจจับแสงหรือปล่อยแสง
ตัวต้านทาน
ความต้านทานเป็นสัดส่วนโดยตรงกับแรงดันไฟฟ้า (กฎของโอห์ม) และผกผันกับกระแส
ตัวเก็บประจุ
ตัวเก็บประจุจะเก็บและปล่อยประจุไฟฟ้า ใช้สำหรับกรองสายส่งพลังงานไฟฟ้า, ปรับวงจรเรโซแนนซ์, และการปิดกั้นแรงดันไฟฟ้า DC ที่ไหลในวงจร AC และในงานอื่นๆอีกมากมาย
เครือข่าย
ส่วนประกอบที่ใช้มากกว่าหนึ่งชนิดของอุปกรณ์พาสซีฟ :
ทรานสดิวเซอร์, ตัวเซ็นเซอร์, ตัวตรวจจับ
ตัวแปรสัญญาณ แปลงการเปลี่ยนแปลงทางกายภาพใดๆเป็นสัญญาณทางไฟฟ้าหรือกลับกัน
ตัวเซ็นเซอร์ (หรือตัวตรวจจับ) เป็นทรานสดิวเซอร์ที่ตอบสนองต่อสภาพแวดล้อมโดยการเปลี่ยนสมบัติทางไฟฟ้​​าหรือโดยการสร้างสัญญาณไฟฟ้า
ทรานสดิวเซอร์ที่อยู่ในรายการต่อไปนี้เป็นชิ้นส่วนอิเล็กทรอนิกส์เดี่ยวๆ (ตรงข้ามกับชุดสมบูรณ์) และเป็นอุปกรณ์พาสซีฟ (ดูอุปกรณ์กึ่งตัวนำและหลอดสำหรับอุปกรณ์แอคทีฟ) เฉพาะที่พบมากที่สุดอยู่ในรายการข้างล่างนี้
เสาอากาศ
เสาอากาศใช้ส่งหรือรับคลื่นวิทยุ
ส่วนประกอบ, โมดูล
ชิ้นส่วนอิเล็กทรอนิกส์หลายชิ้นที่ประกอบขึ้นในอุปกรณ์และถูกใช้เป็นชิ้นส่วน
อุปกรณ์ piezoelectric คริสตัล resonators
ส่วนประกอบแบบ Passive ที่ใช้ผลของ piezoelectric
ขั้วไฟฟ้าและหัวต่อ
อุปกรณ์ที่ใช้สำหรับการเชื่อมต่อไฟฟ้า
สายเคเบิล
สายเคเบิลที่มีหัวต่อหรือขั้วไฟฟ้าที่ปลายสาย
2 different tactile switches
อุปกรณ์ป้องกัน
อุปกรณ์แบบพาสซีฟที่ใช้ป้องกันวงจรจากกระแสหรือแรงดันไฟฟ้ามากเกินไป:
ส่วนประกอบเครื่องกล
เลิกใช้
เจ้าหญิงซาเราะฮ์ บินต์ ฟัยศ็อล
เจ้าหญิงซาเราะฮ์ บินต์ ฟัยศ็อล (Princess Sara bint Faisal) ประสูติเมื่อวันที่ 27 มีนาคม 2540 ณ อัมมาน จอร์แดน เป็นพระธิดาพระองค์ที่ 3 และพระองค์ที่ 2 ใน เจ้าชายไฟซาห์ บิน ฮุสเซน และ เจ้าหญิงอเลีย ทาบับ เป็นพระราชนัดดาใน สมเด็จพระราชาธิบดีฮุสเซนแห่งจอร์แดน และพระราชภาติยะใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงมีพระขนิษฐาฝาแฝดคือ เจ้าหญิงอาอิชะฮ์ บินต์ ไฟซาห์ ปัจจุบันทรงศึกษาใน โรงเรียนอัมมาน บัคคาลัวเลส เช่นเดียวกับพระขินษฐา
เวทีเดินแบบ
เวทีเดินแบบ (runway, catwalk, ramp) เป็นยกพื้นลักษณะแคบและราบซึ่งทอดตัวเข้าไปในห้องประชุมหรือทอดตัวอยู่ท่ามกลางส่วนต่าง ๆ ของบริเวณที่นั่งกลางแจ้ง สำหรับให้นางแบบหรือนายแบบเดินแสดงเสื้อผ้าหรือเครื่องประดับระหว่างการแสดงแฟชั่น การเดินแบบบนเวทีส่วนใหญ่จะจัดขึ้นภายในอาคารสำหรับกำบังลมฟ้าอากาศ แต่บางครั้งก็จัดแสดงกลางแจ้ง
ในงานสัปดาห์แฟชั่นปารีส พ.ศ. 2559 ชาเนลได้นำเสนอฉากเดินแบบอย่างประณีตด้วยการออกแบบห้องโถงให้ดูราวกับเป็นสนามบิน แขกผู้รับชมการแสดงนั่งบนที่นั่งประหนึ่งว่ากำลังรอเที่ยวบิน ในขณะที่นางแบบเดินไปรอบ ๆ สนามบินและเดินเข้าไปใกล้โต๊ะผู้โดยสารขาออก
ข้าวเหนียว
ข้าวเหนียว ( var. glutinosa) เป็นข้าวที่มีลักษณะเด่นคือการติดกันเหมือนกาวของเมล็ดข้าวที่สุกแล้ว ปลูกมากทางภาคอีสานของประเทศไทยและ ประเทศลาว
ข้าวเหนียวเป็นที่นิยมบริโภคอย่างกว้างขวางในประเทศ และเป็นอาหารหลักของประชากรในภาคตะวันออกเฉียงเหนือและภาคเหนือ นอกจากการบริโภคโดยตรงแล้วยังมีการนำข้าวเหนียวมาเป็นวัตถุดิบในการผลิตสุราพื้นเมือง การผลิตแป้งข้าวเหนียวเพื่ออุตสาหกรรมอาหารและขนมขบเคี้ยว
ข้าวเหนียวมี 2 สี คือ สีขาวและสีดำ (คนเหนือเรียกว่า"ข้าวก่ำ") แต่ข้าวเหนียวดำจะมีสารอาหาร ที่เป็นประโยชน์มากกว่าข้าวเหนียวขาว สารอาหารที่ว่า คือ “โอพีซี"(OPC)มีสรรพคุณช่วยชะลอการแก่ก่อนวัย และความเสื่อม ถอยของร่างกาย โดยสารโอพีซีที่พบในข้าวเหนียวดำ เป็นสารชนิดเดียวกับสารสกัดที่ได้ จากองุ่นดำองุ่นแดง เปลือกสน
รายชื่อภาพยนตร์ไทย พ.ศ. 2563
'''รางวัลภาพยนตร์ไทยประจำปี พ.ศ. 2563/2020'''
'''รายชื่อภาพยนตร์ไทย ที่ออกฉายครั้งแรกในปี พ.ศ. 2563/2020 เรียงตามวันฉาย'''
(โรงภาพยนตร์และสถานที่จัดฉายภาพยนตร์ในประเทศไทย หยุดให้บริการระหว่างวันที่ 18 มีนาคม ถึง 31 พฤษภาคม ภายใต้สถานการณ์การระบาดทั่วของไวรัสโคโรนาในประเทศไทย พ.ศ. 2563 ภายหลังคำสั่งปิดโรงมหรสพในพื้นที่กรุงเทพฯ และปริมณฑล เมื่อวันที่ 17 มีนาคม 2563 ต่อเนื่องด้วยประกาศสถานการณ์ฉุกเฉินซึ่งมีผลตั้งแต่วันที่ 26 มีนาคม ถึง 30 เมษายน และต่อเนื่องไปถึงวันที่ 30 มิถุนายน ก่อนที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จะมีมติเห็นชอบผ่อนปรนกิจการและกิจกรรมในระยะที่ 3 โดยอนุญาตให้เปิดบริการได้ตั้งแต่วันที่ 1 มิถุนายน ภายใต้มาตรการเว้นระยะห่างทางสังคม จำกัดจำนวนที่นั่งสูงสุดต่อรอบไม่เกิน 200 คน)
'''รายชื่อภาพยนตร์ไทย ที่ออกฉายผ่านช่องทางออนไลน์ครั้งแรกในปี พ.ศ. 2563/2020 เรียงตามวันฉาย'''
(เนื่องจากในปี พ.ศ. 2563/2020 มีภาพยนตร์ไทยขนาดยาวจำนวนหนึ่งที่เลือกจัดจำหน่ายตนเอง หรือได้รับการจัดจำหน่ายครั้งแรกผ่านช่องทางการเข้าถึงออนไลน์ในรูปแบบต่างๆ หรือระบบ Streaming แทนการจัดฉายในโรงภาพยนตร์ โรงมหรสพ หรือสถานที่สาธารณะอื่นๆ ตามแนวทางที่เคยปรากฏมาตลอด - ตารางด้านล่างนี้คือการรวบรวมรายชื่อภาพยนตร์กลุ่มดังกล่าว ซึ่งนับรวมเฉพาะภาพยนตร์ไทยขนาดยาวที่ผู้ชมสามารถเข้าถึงออนไลน์ได้โดยจ่ายค่าเข้าชมเป็นการเช่า ซื้อ หรือสมัครสมาชิกระบบผู้ให้บริการเท่านั้น ไม่นับรวมภาพยนตร์ที่เผยแพร่ให้เข้าถึงได้โดยไม่เสียค่าใช้จ่าย และหากในช่วงเวลาเดียวกัน หรือในอนาคต ภาพยนตร์เหล่านี้ได้รับการจัดจำหน่ายในโรงภาพยนตร์ โรงมหรสพ หรือสถานที่สาธารณะอื่นๆ รายชื่อและข้อมูลของภาพยนตร์ดังกล่าวจะย้ายไปที่ตารางด้านบน)
การเมืองเนเธอร์แลนด์
การเมืองเนเธอร์แลนด์ เป็นการเมืองการปกครองในระบอบประชาธิปไตยแบบมีผู้แทนในระบบรัฐสภา เป็นราชาธิปไตยภายใต้รัฐธรรมนูญ และเป็นระบบรัฐเดี่ยวที่มีการกระจายอำนาจ อาจมองได้ว่าเป็นระบบที่มีการแบ่งสรรอำนาจกันเป็นอย่างดี ประเด็นสำคัญในประเทศมักถูกตัดสินกันด้วยการมุ่งหาประชามติโดยเฉพาะเรื่องสำคัญ
รัฐธรรมนูญ
รัฐธรรมนูญของประเทศเนเธอร์แลนด์มีบทบัญญัติทั้งในด้านสิทธิพลเมืองและสิทธิทางสังคมของพลเมืองชาวเนเธอร์แลนด์ทุกคน ระบุตำแหน่งและหน้าที่ขององค์กรต่างๆที่มีอำนาจในการบริหาร บัญญัติกฎหมาย และตัดสินคดีในระบบยุติธรรม
รัฐธรรมนูญมีผลบังคับใช้ในประเทศเนเธอร์แลนด์ อันเป็นรัฐองค์ประกอบหนึ่งของราชอาณาจักรเนเธอร์แลนด์ (ร่วมกับอารูบา กือราเซา และซินต์มาร์เติน) ซึ่งจะมีกฎบัตรของราชอาณาจักรแยกต่างหาก กล่าวคือ รัฐธรรมนูญเนเธอร์แลนด์มีผลในประเทศเนเธอร์แลนด์ในยุโรป และโบแนเรอ ซาบา และซินต์เอิสตาซียึส ในทะเลแคริบเบียน
สถาบันการเมือง
รัฐสภาและรัฐบาล (พระมหากษัตริย์และคณะรัฐมนตรี) มีอำนาจนิติบัญญัติร่วมกัน การออกกฎหมายจะต้องผ่านการปรึกษากับคณะกรรมการกฤษฎีกาก่อนในในเรื่องการเมือง และคณะกรรมการสังคมและเศรษฐกิจในประเด็นที่เกี่ยวข้องกับสังคมและเศรษฐกิจ รัฐบาลมีอำนาจในการบริหาร แต่คณะกรรมการสังคมและเศรษฐกิจมีอำนาจในการแทรกแซงในหลายภาคส่วนโดยเฉพาะในภาคเกษตรกรรม ส่วนระบบศาลนั้นแบ่งออกเป็นสองศาลหลัก ได้แก่ ศาลสูงสุดที่จะตัดสินคดีพลเมืองและคดีอาญา และศาลปกครองที่จะตัดสินคดีของข้าราชการ
สถาบันพระมหากษัตริย์
ประเทศเนเธอร์แลนด์ ปกครองในระบอบราชาธิปไตยตั้งแต่วันที่ 16 มีนาคม ค.ศ. 1815 โดยราชวงศ์ออเรนจ์-นัสเซา พระมหากษัตริย์องค์ปัจจุบันของประเทศเนเธอร์แลนด์คือ สมเด็จพระราชาธิบดีวิลเลิม-อเล็กซานเดอร์ มีองค์รัชทายาทผู้มีสิทธิตรง คือ เจ้าหญิงคาทารีนา-อะมาเลีย เจ้าหญิงแห่งออเรนจ์
รัฐธรรมนูญระบุว่า พระมหากษัตริย์ทรงเป็นประมุขของประเทศ มีพระราชอำนาจในการจัดตั้งรัฐบาลและตรากฎหมาย กฎหมายทุกฉบับจะต้องได้รับการลงพระปรมาภิไทยจากพระองค์ พระมหากษัตริย์ยังทรงเป็นประธานของคณะกรรมการกฤษฎีกาที่ให้คำปรึกษาแก่คณะรัฐมนตรีในทางนิติบัญญัติทุกเรื่อง และยังทรงเป็นประธานศาลปกครองสูงสุดอีกด้วย อย่างไรก็ตาม แม้พระมหากษัตริย์จะมีพระราชอำนาจเต็ม แต่พระมหากษัตริย์องค์ปัจจุบันมักจะหลีกเลี่ยงการแทรกแซงทางการเมืองและทรงวางตัวเป็นกลางทางการเมืองในการจัดตั้งคณะรัฐบาลหลังการเลือกตั้งหรือในกรณีที่เกิดความขัดแย้งในคณะรัฐมนตรี เมื่อคณะรัฐมนตรีล้มเหลว นายกรัฐมนตรีต้องทูลเกล้าให้พระมหากษัตริย์ทรงยุบคณะรัฐมนตรี
คณะรัฐมนตรี
กระทรวงในคณะรัฐมนตรีเนเธอร์แลนด์ ได้แก่
รัฐสภา
รัฐสภาเนเธอร์แลนด์ประกอบไปด้วย สภาผู้แทนราษฎร (สภาสองหรือ Tweede Kamer) และวุฒิสภา (สภาหนึ่งหรือ Eerste Kamer) ทั้งสองสภาประชุมกันที่บินเนินโฮฟ ในนครเดอะเฮก เพื่ออภิปรายข้อเสนอกฎหมายและตรวจสอบการดำเนินงานของคณะรัฐมนตรี สภาผู้แทนราษฎรมีอำนาจในการเสนอหรือแก้ไขกฎหมาย ส่วนวุฒิสภามีอำนาจในการอภิปรายเห็นชอบหรือปฏิเสธข้อเสนอ โดยเนเธอร์แลนด์ไม่มีศาลรัฐธรรมนูญ
สมาชิกสภาผู้แทนราษฎรมาจากการเลือกตั้งทุก 4 ปีในระบบสัดส่วนตัวแทน ผู้แทนราษฎรได้รับเลือกจากประชาชนโดยตรง โดยประชาชนเป็นผู้เลือกตามชื่อที่ปรากฎในบัตรเลือกตั้ง หากผู้แทนราษฎรลาออก ตำแหน่งที่ว่างลงจะตกเป็นของพรรคที่อดีตผู้แทนคนนั้นสังกัด รัฐบาลผสมอาจจะถูกยุบเลิกได้ก่อนครบวาระ ซึ่งมักจะนำมาสู่การยุบสภาผู้แทนราษฎรก่อนถึงวาระและมีการจัดการเลือกตั้งใหม่
ส่วนสมาชิกวุฒิสภามาจากการเลือกตั้งโดยอ้อมจากสมาชิสภาจังหวัด ที่มีการเลือกตั้งทุก 4 ปีเช่นกัน โดยสภาจังหวัดมาจากการเลือกตั้งจากประชาชนในระบบพรรคการเมืองเช่นเดียวกัน ระบบนี้มีรากฐานมาจากประวัติศาสตร์ของเนเธอร์แลนด์ที่แต่ละภูมิภาคจะส่งตัวแทนมาประชุมในสภากลางของประเทศ ปัจจุบัน วุฒิสภาเป็นดั่งองค์กรอาวุโสที่ทำหน้าที่ตรวจสอบข้อกฎหมายโดยอิสระ ปราศจากแรงกดดันใดจากสังคมและสื่อ มีการประชุมหนึ่งครั้งต่อสัปดาห์
พรรคการเมือง
เนเธอร์แลนด์มีระบบการเมืองที่มีหลายพรรค เกิดจากการที่สังคมมีความหลากหลายทางวัฒนธรรมและศาสนา(อาทิ คาทอลิก โปรเตสแตนท์) และความแตกต่างทางแนวคิดการเมือง(สังคมนิยมหรือเสรีนิยม) พรรคการเมืองที่มีที่นั่งในสภาผู้แทนราษฎรในปัจจุบันได้แก่
ระบบยุติธรรม
ระบบยุติธรรมของเนเธอร์แลนด์ประกอบไปด้วยศาลเขต 11 แห่ง ศาลอุทธรณ์ 4 แห่ง ศาลปกครอง 3 แห่ง และศาลสูงสุด รัฐบาลเป็นผู้แต่งตั้งผู้พิพากษา โดยมีวาระการดำรงตำแหน่งตลอดชีพจนกว่าจะเกษียณอายุราชการเมื่ออายุครบ 70 ปี
นโยบายต่างประเทศ
นโยบายต่างประเทศของเนเธอร์แลนด์ให้ความสำคัญกับสี่ประการ ได้แก่ ความสัมพันธ์ข้ามทะเลแอตแลนติก การรวมตัวของยุโรป การพัฒนาระหว่างประเทศ และกฎหมายระหว่างประเทศ ในอดีตนั้นเนเธอร์แลนด์เคยยึดนโยบายเป็นกลางมาตลอด กระทั่งหลังสงครามโลกครั้งที่สอง เนเธอร์แลนด์ได้เข้าร่วมองค์กรระหว่างประเทศหลายองค์กร ทั้งองค์การสหประชาชาติ องค์การสนธิสัญญาป้องกันแอตแลนติกเหนือ และสหภาพยุโรป เศรษฐกิจของเนเธอร์แลนด์เป็นระบบเปิดและขึ้นอยู่กับการค้าระหว่างประเทศค่อนข้างมาก
นโยบายในประเทศ
เนเธอร์แลนด์มีนโยบายอนุญาตให้ใช้กัญชาเพื่อความบันเทิง อนุญาตการค้าประเวณีระดับหนึ่ง และออกกฎหมายรับรองการแต่งงานในเพศเดียวกัน การทำแท้ง และการุณยฆาต นับเป็นประเทศที่มีแนวคิดเสรีนิยมสูงสุดแห่งหนึ่งของโลก
ปฏิบัติการคบเพลิง
ปฏิบัติการคบเพลิง (Operation Torch) เดิมเคยเรียกว่า ปฏิบัติการจิมแนสต์ (Operation Gymnast) เป็นปฏิบัติการทางทหารในสงครามโลกครั้งที่สอง โดยกองกำลังผสมอังกฤษ-อเมริกัน เพื่อรุกรานอาณานิคมแอฟริกาเหนือของฝรั่งเศสเขตวีชี ปฏิบัติการนี้เป็นส่วนหนึ่งของการทัพแอฟริกาเหนือ
เนื่องจากสหภาพโซเวียตได้กดดันให้รัฐบาลอเมริกาและอังกฤษเปิดแนวรบที่สองในทวีปยุโรปเพื่อกดดันกองทัพเยอรมันต่อกองทัพโซเวียตในแนวรบตะวันออก ผู้บัญชาการทหารของสหรัฐอเมริกาจึงเห็นพ้องกันว่าจะเริ่มปฏิบัติการ "ค้อนยักษ์" (Sledgehammer) เพื่อยกพลขึ้นบกในยุโรปที่ถูกยึดครองโดยกองทัพนาซีให้เร็วที่สุด แต่ปฏิบัติการนี้ถูกผู้บัญชาการทหารของอังกฤษคัดค้านว่าจะทำให้พันธมิตรตะวันตกต้องเจอกับความสูญเสียอย่างหนัก การโจมตีอาณานิคมแอฟริกาเหนือของฝรั่งเศสเขตวีชีจึงถูกเสนอมาแทนโดยมีเป้าหมายเพื่อกำจัดกองกำลังฝ่ายอักษะในแอฟริกาเหนือและทำให้ฝ่ายสัมพันธมิตรครองการควบคุมทะเลเมดิเตอร์เรเนียนได้มากขึ้นเพื่อเตรียมการบุกยุโรปใต้ต่อไปในปี ค.ศ. 1943
การรบ
แผนของฝ่ายสัมพันธมิตรคือการยกพลขึ้นบกเพื่อยึดท่าเรือและสนามบินที่สำคัญในโมร็อกโกและแอลจีเรีย เป้าหมายหลักของแผนปฏิบัติการนี้อยู่ที่เมืองสำคัญสามเมือง นั่นคือ กาซาบล็องกา, ออร็อง (ออราน) และแอลเจียร์ ถ้าแผนการสำเร็จลุล่วงด้วยดีฝ่ายสัมพันธมิตรจะบุกไปทางตะวันออกมุ่งสู่ตูนิเซียต่อไป
กาซาบล็องกา
กองกำลังอเมริกันยกพลขึ้นบกช่วงก่อนฟ้าสางของวันที่ 8 พฤศจิกายน ค.ศ. 1942 โดยไม่มีการทิ้งระเบิดก่อนการโจมตีเพราะฝ่ายสัมพันธมิตรคาดการณ์ว่ากองกำลังฝรั่งเศสเขตวีชีจะไม่ทำการต่อต้านใด ๆ ซึ่งเป็นการคาดการณ์ที่ผิดพลาดของฝ่ายสัมพันธมิตรเพราะมีบางส่วนของกองกำลังฝรั่งเศสเขตวีชีที่ยิงต่อต้านฝ่ายสัมพันธมิตรแต่กองกำลังเหล่านั้นก็โดนยิงโต้ตอบและยอมจำนนในที่สุด กองเรือของฝรั่งเศสเขตวีชีที่เมืองกาซาบล็องกาซึ่งประกอบด้วยเรือลาดตระเวน เรือพิฆาต และเรือดำน้ำได้เข้าโจมตีสกัดกองกำลังอเมริกันที่กำลังยกพลขึ้นบก แต่ถูกทำลายโดยปืนเรือและเครื่องบินของอเมริกันทำให้เรือลาดตระเวน 1 ลำ เรือพิฆาต 6 ลำ และเรือดำน้ำ 6 ลำของฝรั่งเศสเขตวีชีต้องจมลง ส่วนฝ่ายอเมริกันมีเรือพิฆาตโดนโจมตีเสียหาย 2 ลำ
ออร็อง
กองกำลังสัมพันธมิตรยกพลขึ้นบกที่หาดสามแห่ง สองแห่งอยู่ทางตะวันตกและอีกแห่งอยู่ทางตะวันออกของเมืองออร็องตามลำดับ การยกพลขึ้นบกเพื่อยึดหาดที่อยู่ทางตะวันตกที่สุดต้องประสบปัญหาล่าช้ากว่าหาดอื่นเนื่องมาจากหลายสาเหตุ ทั้งการเคลียร์ทุ่นระเบิดที่ล่าช้าและสับสน และไม่มีการส่งหน่วยลาดตระเวนมาประเมินสภาพแวดล้อมของหาด ทำให้เรือระบายพลบางลำเกยตื้นหรือโดนทุ่นระเบิดได้รับความเสียหาย ความผิดพลาดนี้จะถูกนำแก้ไขในปฏิบัติการสะเทินน้ำสะเทินบกครั้งต่อ ๆไปของฝ่ายสัมพันธมิตร เช่น ปฏิบัติการโอเวอร์ลอร์ด เป็นต้น กองกำลังฝรั่งเศสเขตวีชียิงโต้ตอบกับกองเรือของฝ่ายสัมพันธมิตรเป็นเวลาสองวัน แต่หลังจากโดนระดมยิงด้วยปืนใหญ่จากเรือประจัญบานของอังกฤษในวันที่ 9 พฤศจิกายน ค.ศ.1942 กองกำลังฝรั่งเศสเขตวีชีที่ปกป้องเมืองออร็องก็ยอมจำนนต่อฝ่ายสัมพันธมิตร
การบุกโดยพลร่ม
ปฏิบัติการคบเพลิงเป็นการบุกโดยใช้พลร่มครั้งแรก ๆ ของสหรัฐอเมริกาโดยพลร่มที่เข้าร่วมปฏิบัติการนี้บินจากเกาะอังกฤษผ่านสเปนและจะถูกปล่อยลงใกล้กับเมืองออร็องเพื่อยึดสนามบินที่สำคัญสองแห่งคือ Tafraoui และ La Senia ซึ่งห่างจากออร็อง 15 และ 5 ไมล์ทางใต้ของออร็องตามลำดับ ภารกิจนี้ถูกขัดขวางโดยสภาพอากาศที่แย่เหนือสเปน ปัญหาเรื่องระบบนำร่องและระบบการสื่อสาร และระยะทางที่ไกลมากจากจุดที่เครื่องขึ้นถึงจุดปล่อย แต่อย่างไรก็ตามสนามบินทั้งสองก็ถูกยึดได้และภารกิจนี้ก็ประสบความสำเร็จ
แอลเจียร์
การบุกแอลเจียร์นำโดยกองพลทหารราบที่ 34 ของอเมริกันและกองพลน้อยอังกฤษที่ 78 ยกพลขึ้นบกที่หาดสามหาดใกล้แอลเจียร์ ซึ่งกองกำลังสัมพันธมิตรบางส่วนยกพลขึ้นบกผิดหาดแต่ก็ไม่มีผลกระทบที่เลวร้ายอะไรเพราะกองกำลังฝรั่งเศสเขตวีชีไม่ได้ทำการต่อต้านใด ๆ การรบที่แอลเจียร์เกิดขึ้นที่เดียวคือ ที่ท่าเรือของเมืองแอลเจียร์ เมื่อฝ่ายสัมพันธมิตรเริ่มปฏิบัติการเทอร์มินอลโดยเรือพิฆาตสัญชาติอังกฤษ 2 ลำพยายามนำเรือเข้าเทียบท่าเพื่อส่งหน่วยเรนเจอร์ของสหรัฐอเมริกาลงไปเพื่อยึดท่าเรือก่อนที่กองกำลังป้องกันจะทำลายท่าเรือและจมเรือที่ทอดสมออยู่ การยิงจากปืนใหญ่ของฝ่ายป้องกันทำให้เรือพิฆาตของฝ่ายสัมพันธมิตร 1 ใน 2 ลำต้องถอนตัวจากปฏิบัติกา รแต่อีกลำสามารถเทียบท่าได้สำเร็จและหน่วยเรนเจอร์ก็สามารถยึดท่าเรือได้ กองกำลังสัมพันธมิตรที่ขึ้นบกสำเร็จแล้วก็เข้าโอบล้อมกองกำลังของฝรั่งเศสเขตวีชีและในเวลา 18.00 น. ของวันที่ 8 พฤศจิกายน ค.ศ. 1942 กองกำลังฝรั่งเศสเขตวีชีที่เมืองแอลเจียร์ก็ยอมจำนนต่อฝ่ายสัมพันธมิตร
ผลลัพธ์ของการรบ
กองกำลังฝรั่งเศสเขตวีชียอมจำนนต่อฝ่ายสัมพันธมิตร ฝ่ายสัมพันธมิตรมุ่งหน้าบุกต่อไปยังตูนิเซีย
พ.ศ. 1857
พุทธศักราช 1857 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1857
ผ่อนรักนอกระบบ
เนื้อเรื่อง
นักเลงทวงหนี้ (ไบร์ท) ตระเวนไปทั่วเพื่อก่อกวนเจ้าของร้านและทวงหนี้ให้นายทุนเงินกู้ที่เขาทำงานอยู่ เขาได้พบกับผู้หญิงธรรมดาคนหนึ่ง (ญาญ่า) ที่ต้องดิ้นรนหาเงินเพื่อดูแลพ่อที่ป่วยของเธอและจ่ายค่ารักษาพยาบาลของเขา เธอมีหนี้ก้อนโต เขาจึงตกลงกับเธอเพื่อชดใช้หนี้ โดยขอให้เธอออกเดทกับเขาเป็นการตอบแทน ในที่สุดเขาก็ตกหลุมรักเธอ แต่ภายหลังเขาพบว่าเขามีอาการป่วยระยะสุดท้าย
พัฒนา
เมื่อวันอังคารที่ 22 พฤศจิกายน พ.ศ. 2565 จีเอ็มเอ็มทีวีเปิดตัวภาพยนตร์ฟอร์มยักษ์ 1 เรื่องคือเรื่อง ผ่อนรักนอกระบบ ในงาน Diversely Yours ที่ Union Hall Bangkok ภาพยนตร์ตัวอย่างที่ถ่ายทำภายในวันเดียวที่พัทยาและฉายภายในงาน ได้รับการตอบรับเป็นอย่างดี
ก่อนหน้านี้ สถาพร พานิชรักษาพงศ์ กรรมการผู้จัดการของจีเอ็มเอ็มทีวี ได้ขออนุมัติจากเดอะ วัน เอ็นเตอร์ไพรส์ ในการเข้าลงทุนสัดส่วน 51% ในบริษัท ภาพดีทวีสุข จำกัด เพื่อต่อยอดธุรกิจ ความคาดหวังคือการสร้างศักยภาพในการสร้างภาพยนตร์/ซีรีส์ที่มีคุณภาพและยกระดับภาพยนตร์และซีรีส์ไทยสู่ตลาดโลก
การถ่ายทำ
ในวันอังคารที่ 11 กรกฎาคม พ.ศ. 2566 ในที่สุดการถ่ายทำก็เริ่มขึ้นที่พัทยา หลังจากผ่านขั้นตอนก่อนการถ่ายทำมาหลายขั้นตอน ทั้งการประชุมนับครั้งไม่ถ้วน การแก้ไขบทภาพยนตร์ การสำรวจสถานที่ การคัดเลือกนักแสดง ไบร์ท-วชิรวิชญ์ ฝึกคิวบู๊กับ Panna Stunt Academy ซึ่งเป็นทีมสตันท์ของพันนา ฤทธิไกร ตำนานดารานักบู๊ผู้ล่วงลับ เพื่อสร้างฉากแอคชั่นที่สมจริงและทรงพลัง
กีฬายูโดในโอลิมปิกฤดูร้อน 2012 – รอบคัดเลือก
การแข่งขันกีฬายูโดในโอลิมปิกฤดูร้อน 2012 รอบคัดเลือก เป็นการแข่งขันยูโดเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 388 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่ 1 พฤษภาคม ค.ศ. 2012
จอห์น ไมเคิล ทัลบอต
จอห์น ไมเคิล ทัลบอต (John Michael Talbot) เกิดเมื่อวันที่ 8 พฤษภาคม ค.ศ. 1954 เป็นนักร้อง นักแต่งเพลงชาวอเมริกัน พระภิกษุสงฆ์คริสต์ศาสนาในนิกายโรมันคาทอลิก
แหล่งข้อมูลอื่น
1954
เบญจมินทร์
เบญจมินทร์ เป็นนักร้อง นักแต่งเพลงรุ่นเก่าชื่อดังที่ได้รับฉายาว่า "ราชาเพลงรำวง" ในยุคที่วงการลูกทุ่งเพิ่งจะบุกเบิก นอกจากนั้นก็เคยสร้างและกำกับภาพยนตร์ เขียนบทละครและภาพยนตร์หลายเรื่อง รวมทั้งร่วมในการแสดงภาพยนตร์ด้วย ในวงการเพลง เบญจมินทร์ เป็นที่รู้จักอย่างมากจากเพลงรำวง อย่าง "รำเต้ย", "อายจันทร์", "เมขลาล่อแก้ว" ,"รำวงแจกหมวก", "แมมโบ้จัมโบ้", "อึกทึก", "มะโนราห์ 1-2", "สาลิกาน้อย", "รำวงฮาวาย" และอีกมากมาย ส่วนเพลงลูกทุ่ง เขาโด่งดังจากเพลงแนวเกาหลีหลายเพลง
ต้นฉบับแนวเสียงของ สุรพล สมบัติเจริญเจ้าของฉายา ราชาเพลงลูกทุ่ง และเป็นคนเปิดศักราชของลูกทุ่งอีสานและชาวอีสานในวงการเพลงลูกทุ่งของเมืองไทย ช่วงที่กำลังรุ่งโรจน์ ระหว่าง พ.ศ. 2490-2495 เพลงของเขาได้รับความนิยมและมักสอดแทรกด้วยอารมณ์ขัน อย่างเช่น เพลง "ไปเสียได้ก็ดี" ซึ่งบันทึกเสียงเมื่อปี 2495
ประวัติ
ชื่อจริงว่า ตุ้มทอง โชคชนะ (ในช่วงหลังเปลี่ยนมาเป็น คนชม) เกิดเมื่อ 23 พฤษภาคม พ.ศ. 2464 ที่บ้านย่อ ตำบลย่อ อำเภอลุมพุก จังหวัดอุบลราชธานี (ปัจจุบันคืออำเภอคำเขื่อนแก้ว จังหวัดยโสธร) เป็นบุตรสิบเอกบุญชู โชคชนะ นับถือศาสนาพุทธ และนางคูณ โชคชนะ ผู้เป็นแม่นั้นเป็นชาวลาวเวียงจันทน์ นับถือศาสนาคริสต์ และทำหน้าที่ต้นเสียงการขับร้องในโบสถ์ ทำให้เบญจมินทร์ได้รับมรดกด้านการร้องเพลงมาจากผู้เป็นแม่ และเขาเองก็ชื่นชอบการร้องเพลงอย่างมากด้วย
จบชั้นมัธยมบริบูรณ์จากโรงเรียนเบ็ญจะมะมหาราชที่บ้านเกิด ซึ่งเขานำมาดัดแปลงเป็นชื่อเมื่อทำงานในวงการบันเทิง สมัยเป็นนักเรียน ชื่นชอบวิชาภาษาไทย โดยเฉพาะอย่างยิ่งเรื่องโคลง ฉันท์ กาพย์ กลอนอย่างมาก จึงเริ่มศึกษาเรื่องการแต่งเพลงจากผลงานของครูเพลงอย่าง พราหมณ์, นารถ ถาวรบุต, พุฒ นันทพล, จำรัส รวยนิรันทร์ และมานิต เสนะวีนิน ด้วยการนำเนื้อเพลงมาอ่านท่อง จนเกิดความรู้เรื่องการสัมผัสคำ อักขระ พยัญชนะ วรรคตอน โดยไม่มีครูที่ไหนมาสอน
หลังจบการศึกษา เบญจมินทร์สมัครเป็นตำรวจ และได้รับยศเป็นพลตำรวจอยู่ได้แค่ปีเดียวลาออกและเข้ากรุงเทพฯ ในปี พ.ศ. 2480 ก่อนจะสมัครเป็นครูเทศบาล ได้สอนชั้นประถมปีที่ 3 ที่โรงเรียนแถบปทุมวัน 2 ปี ต่อมาอพยพไป นครนายก แต่ย้ายกลับเมืองหลวงอีกครั้ง และทำงานหลากหลาย ทั้งครู นักหนังสือพิมพ์ พนักงานที่ดิน พนักงานเทศบาล
เข้าวงการ
ทำงานกับหนังสือพิมพ์ไทยใหม่ รุ่นเดียวกับ อิศรา อมันตกุล ต่อมาย้ายมาอยู่ หนังสือพิมพ์เอกราช เมื่อมีการสังสรรค์หลังเลิกงาน เขามีโอกาสแสดงความสามารถด้านการร้องเพลงและแต่งเพลง (ในวงเหล้า) ทำให้ อิงอร หรือ ศักดิ์เกษม หุตาคมเห็นแวว จึงชวนมาร้องเพลงสลับฉากในละคร ดรรชนีไฉไล เป็นเรื่องแรก (บางตำราบอกว่าเขาร้องเพลงแรกในชีวิต ชือเพลง ชายฝั่งโขง ประพันธ์โดย จำรัส รวยนิรันดร์) เริ่มเป็นที่รู้จักและชื่นชอบจากเพลง ชายฝั่งโขง ขณะที่ร้องอยู่กับวงดนตรีดุริยโยธิน แต่มาโด่งดังสุดขีดหลังจากหันมาร้องเพลงรำวงอย่างจริงจัง เขาจึงจับแนวเพลงประเภทนี้มาตลอด จนถึงยุคที่เพลงรำวงเสื่อมความนิยม และถูกเพลงลูกทุ่งเข้ามาแทนที่ นักร้องคนอื่นๆหันไปร้องเพลงลูกทุ่งกันหมด เบญจมินทร์ ก็ยังคงร้องเพลงรำวงอยู่เช่นเดิม
แต่งเพลง
ก่อนเข้ากรุงเทพฯ เบญจมินทร์หลงใหลเพลงรำวง - รำโทนอย่างมาก ทั้งยังเคยเข้าร่วมร้องเพลงในวงรำวง - รำโทนแถวบ้านด้วย ทำให้เขาเชี่ยวชาญเรื่องบทเพลงทำนองนี้อย่างมาก เมื่อได้รับการติดต่อจากบริษัทแผ่นเสียง จึงนำความเชี่ยวชาญนี้มาใช้อย่างจริงจัง
เขาเคยกล่าวว่าการแต่งเพลงได้รับอิทธิพลมาจากครูศิลปินที่ชื่นชอบ "พรานบูรพ์" (จวงจันทร์ จันทร์คณา)
หันมาแต่งเพลงอย่างจริงจังราวปี พ.ศ. 2488 ซึ่งขณะนั้น รัฐบาลจอมพล ป.พิบูลสงครามกำลังสนับสนุนเพลงรำวง - รำโทนอย่างมาก โดยชุดแรกมี 10 เพลง หนึ่งในจำนวนนั้นก็คือ "เมฆขลาล่อแก้ว" ในช่วงแรกแต่งให้กับห้างแผ่นเสียง บริษัท กมลสุโกศล ในราคาเพลงละ 500 บาท เพลงยังใกล้เคียงกับของเดิม คือเป็นเพลงสั้นๆ ประมาณ 2 ท่อน เป็นการหยิบเอามรดกดั้งเดิมของรำโทนอีสานมาปรับปรุงตกแต่งให้น่าสนใจยิ่งขึ้น
ปี พ.ศ. 2491 เมื่อเริ่มมีการบันทึกแผ่นเสียงเพลงรำวง - รำโทน เบญจมินทร์เร่งผลิตผลงานให้ห้างแผ่นเสียงคาเธ่ย์ราว 50 เพลงๆละ 500 บาท ในช่วงนี้ เขาได้สร้างแบบฉบับของตัวเองขึ้นมาอย่างโดดเด่น จากเพลงรำวงแบบเดิม ที่มีอยู่ 2 ท่อน ก็เพิ่มเป็น 3 - 4 ท่อน รวมทั้งใส่พล็อตเรื่องและเพิ่มเครื่องดนตรีลงไป แทนที่จะมีแต่กลองโทนเป็นหลัก  และก็ได้รับความนิยมอย่างสูง จน สาหัส บุญหลง (พฤหัส บุญหลง) เพื่อนร่วมคณะละคร ตั้งฉายาให้เขาว่า ราชาเพลงรำวง  ระยะนี้เขามีผลงานทั้งประเภทแต่งเองร้องเอง ซึ่งได้รับการต้อนรับอย่างดี เพลงดังที่สุดในยุคนั้นชื่อ "รำเต้ย" ที่ขึ้นต้นว่า "สวยก็จริงนะสาว ขาวก็จริงนะน้อง..." นอกจากนี้ ยังมีเพลงที่แต่งให้คนอื่นร้อง และร้องเพลงของครูเพลงท่านอื่นด้วย
แม้กระทั่งบริษัทอัศวินแผ่นเสียงและการละคร ของพระเจ้าวรวงศ์เธอ พระองค์เจ้าภาณุพันธ์ยุคล ก็ยังรับสั่งให้ช่วยแต่งเพลง ยังความปลาบปลื้มแก่เบญจมินทร์อย่างยิ่ง
เป็นทหาร-บุกแดนอารีดัง
ตอนที่ร้องเพลงสลับฉาก โชคชะตาทำให้ได้เจอกับจอมพลสฤษดิ์ ธนะรัชต์ เมื่อไปร่วมงานวันเกิดของ พณฯท่าน และด้วยความเมาประกอบกับน้ำเสียงในการร้องเพลง ทำให้จอมพลเสฤษดิ์เกิดถูกชะตา รับเข้าเป็นทหาร ต่อมาสมัครไปสมรภูมิเกาหลีตามคำชวนของนายทหารกองดุริยางค์ทหารในปี พ.ศ. 2499 อยู่ที่เกาหลีนาน 6 เดือน เมื่อกลับมา ได้แต่งเพลงเกี่ยวกับเกาหลีมากมายหลายเพลง ทั้ง "อารีดัง", "เสียงครวญจากเกาหลี" "รักแท้จากหนุ่มไทย" และ "เกาหลีแห่งความหลัง" ซึ่งได้รับความนิยมสูงสุด หลังจากรับราชการทหาร 5 ปี ก็ลาออกจากกองทัพ
ปั้น ทูล ทองใจ
นอกจากเพลงรำวงสนุกสนานแล้ว ยังประพันธ์เพลงช้า หรือเพลงหวานได้ในระดับดีเยี่ยม ในช่วงปี พ.ศ. 2499 - 2500 เป็นผู้สร้าง ทูล ทองใจ   จนมีชื่อโด่งดังทั่วฟ้าเมืองไทยจากเพลงช้าของเขาหลายเพลง เช่น "โปรดเถิดดวงใจ", "กลิ่นปรางนางหอม", "ในฝัน" และ "เหนือฝัน"
และด้วยความทรนง อันเป็นนิสัยสำคัญของเขา เมื่อความนิยมในผลงานเพลงของเขาสู้กับนักร้องรุ่นใหม่อย่าง สุรพล สมบัติเจริญไม่ได้ รวมทั้งเกิดกรณีการแต่งเพลงตอบโต้กัน โดยเบญจมินทร์ เขียนเพลง "อย่าเถียงกันเลย" ต่อว่าสุรพลกรณีที่ร้องเพลงตำหนิ ผ่องศรี วรนุช ที่ลาออกจากวงไป และสุรพล ก็แต่งเพลงตอบโต้เขาชื่อ "สิบนิ้วขอขมา" ซึ่งเสียงตอบรับของแฟนเพลงก็หันไปทางสุรพลมากกว่า ดังนั้น เบญจมินทร์ ก็จึงยกเลิกกิจการวงดนตรี "เบญจมินทร์และสหาย" ที่เพิ่งตั้งเมื่อปี พ.ศ. 2507 ให้แก่ลูกศิษย์รักคนที่สอง กุศล กมลสิงห์ เจ้าของฉายา ขุนพลเพลงรำวง และหันหลังให้กับวงการเพลงทันทีโดยไม่แยแส ในปี พ.ศ. 2508 ก่อนจะหันไปจับงานบันเทิงสาขาใหม่
ทำหนัง-ละครและงานเขียน
สร้างภาพยนตร์เรื่อง "เสือเฒ่า", "ไม่มีสวรรค์สำหรับคุณ" และ "แสนงอน" เคยเป็นพระเอกใน "เพื่อนตาย" และพระรองใน "สุภาพบุรุษเสือไทย" ตลอดจนเป็นตัวประกอบใน "ทองพูน โคกโพ ราษฎรเต็มขั้น" เขียนบทภาพยนตร์เรื่อง "ไอ้โต้ง", "แผลหัวใจ" เขียนบทละครโทรทัศน์เรื่อง "ขุนแผนผจญภัย" นอกจากนี้ก็ยังเคยเขียนบทความลงใน หนังสือพิมพ์บ้านเมือง รวมทั้งเรื่องสั้นอีกหลายเรื่อง
ชีวิตครอบครัว
สมรสกับนางทองขาว มีบุตรธิดารวม 5 คน ได้แก่ เบญจมินทร์, มณเฑียร, ขวัญทิพย์, มณฑล และอาริยา ไม่เคยมีบ้านเป็นของตนเองแม้แต่หลังเดียว จนกระทั่งในช่วงบั้นปลายชีวิต เขาได้ขอเจียดที่ดินเจ้าของที่ดินย่านคลองประปา เจ้าของร้านข้าวแกงที่เขาติดอกติดใจ ปลูกบ้านหลังเล็กๆ บนพื้นที่ขนาด 3 คูณ 4 เมตร เพื่อใช้อาศัยอยู่ตามลำพัง แยกจากครอบครัว แม้ว่าตัวเองจะป่วยเป็นอัมพฤกษ์
การเสียชีวิต
เมื่อ 10 มีนาคม พ.ศ. 2537 บนรถแท็กซี่ระหว่างการนำตัวส่งโรงพยาบาลรามาธิบดีแพทย์ระบุว่าเขาเสียชีวิตจากหัวใจล้มเหลว
พระครูนิวาสธรรมขันธ์ (เดิม พุทฺธสโร)
หลวงพ่อเดิม พุทธสโร (6 กุมภาพันธ์ พ.ศ. 2403 — 22 พฤษภาคม พ.ศ. 2494) เทพเจ้าแห่งนครสวรรค์ ผู้สร้างมีดหมอที่โด่งดังมากที่สุดในประเทศไทย ท่านมีลูกศิษย์มาขอศึกษาวิชาพุทธาคมมากมายเช่น หลวงพ่อกัน วัดเขาแก้ว หลวงพ่อกวย วัดโฆสิตาราม หลวงพ่อเชื้อ วัดใหม่บำเพ็ญบุญ เป็นต้น ท่านมีรูปร่างสูงใหญ่ และมีอิริยาบถงามสง่า จึงเป็นที่เคารพยำเกรงของคนทั่วไป
ประวัติ
หลวงพ่อเดิม พุทธสโร หรือ พระครูนิวาสธรรมขันธ์ อดีตเจ้าอาวาสวัดหนองโพ ท่านเกิดเมื่อวันที่ 6 กุมภาพันธ์ พ.ศ. 2403 ตรงกับรัชสมัยของพระบาทสมเด็จพระจอมเกล้าเจ้าอยู่หัว
อุปสมบท
ณ พัทธสีมาวัดเขาแก้ว อำเภอพยุหะคีรี จังหวัดนครสวรรค์ เมื่อวันที่ 31 ตุลาคม พ.ศ. 2423 ในรัชสมัยของพระบาทสมเด็จพระจุลจอมเกล้าเจ้าอยู่หัว โดยมีหลวงพ่อแก้ว วัดอินทาราม (วัดใน) เป็นพระอุปัชฌาย์ หลวงพ่อเงิน (พระครูพยุหานุศาสก์) วัดพระปรางค์เหลือง เป็นพระกรรมวาจาจารย์ หลวงพ่อเทศ วัดสระทะเล เป็นพระอนุสาวนาจารย์ มีนามฉายาว่า พุทธสโร
ภายหลังจากอุปสมบท
ท่านได้ศึกษาเล่าเรียนกับหลวงตาชม วัดหนองโพ ศึกษาเล่าเรียนพระปริยัติธรรมและวิชาอาคมกับนายพันธ์ ชูพันธ์ ผู้ทรงวิทยาคุณของบ้านหนองโพ และท่านได้ศึกษาพระธรรมวินัย และ วิชาอาคม กับพระเกจิอาจารย์ท่านอื่นๆมากมาย หลวงพ่อเดิม ท่านได้สร้างพระเครื่องรางของขลังมากมายเป็นที่เลื่องชื่อ มีประสบการณ์ความศักดิ์สิทธิ์ปรากฏอยู่มากมายเครื่องรางเหล่านี้ก็มี นางกวัก ราชสีห์ ตระกรุด ผ้ายันต์รอยเท้า มีดหมอแหวน เป็นต้น
สมณศักดิ์
หลวงพ่อเดิมได้รับสมณศักดิ์เป็น พระครูนิวาสธรรมขันธ์ดำรงตำแหน่งครั้งหลังสุดเป็นเจ้าคณะแขวงอำเภอพยุหะคีรี และเป็นพระอุปัชฌาย์ หลวงพ่อเดิม ท่านถึงแก่มรณภาพเมื่อวันที่ 22 พฤษภาคม พ.ศ. 2494 ในแผ่นดินพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รวมสิริอายุได้ 91 ปี 71 พรรษา
ยูโรเปียนคัพ ฤดูกาล 1973–74
ยูโรเปียนคัพ ฤดูกาล 1973–74 (1973–74 European Cup) ทัวร์นาเมนต์การแข่งขันฟุตบอลระดับสโมสรของยุโรปซึ่งนับเป็นการคว้าแชมป์ยูโรเปียนคัพสมัยแรกจากทั้งหมด 5 สมัยของบาเยิร์นมิวนิก
Ե
Եե Ե (ตัวเล็ก: ե, ชื่อในภาษาอาร์มีเนีย: եջ) เป็นตัวอักษรตัวที่ห้าของอักษรอาร์เมเนีย และมีค่าเป็น 5 ตัวอักษรนี้ใช้แทนเสียง [e⁠] เทียบเท่ากับเสียงของสระเอในภาษาไทย
Զ
Զզ Զ (ตัวเล็ก: զ, ชื่อในภาษาอาร์มีเนีย: զա) เป็นตัวอักษรตัวที่หกของอักษรอาร์เมเนีย และมีค่าเป็น 6 ตัวอักษรนี้ใช้แทนเสียง [z] ซึ่งไม่มีในภาษาไทย เทียบเท่ากับเสียงของ z ในภาษาอังกฤษ
อาจหาญ ทรงงามทรัพย์
อาจหาญ ทรงงามทรัพย์ อดีตหัวหน้าผู้ฝึกสอน สโมสรฟุตบอลจังหวัดนครราชสีมา ได้รับฉายาจากสื่อมวลชนว่า โค้ชขงเบ้ง ด้วยฝีไม้ลายมือที่ขึ้นชื่อในวงการลูกหนังไทย และมีผลงานกับสโมสรและทีมชาติไทยมามากมาย
ด้วยบุคคลิกที่ขรึม แต่นุ่มนวล พูดน้อยไปบ้างจนมีคำพูดว่ากว่าจะเอื้อนเอ่ยอะไรออกมากลัวดอกพิกุลจะร่วงก็ไม่ปาน
ข้อมูลส่วนตัว
ภูมิลำเนา อ.ประจันตคาม จ.ปราจีนบุรี การศึกษา การศึกษาบัณฑิต (พลศึกษา) ปี พ.ศ. 2516, การศึกษามหาบัณฑิต (พลศึกษา) ปี พ.ศ. 2518, ปริญญาวิทยาศาสตรดุษฎีบัณฑิตกิตติมศักดิ์ สาขาวิทยาศาสตร์การกีฬา ปี พ.ศ. 2553
รับราชการ ปี พ.ศ. 2518 – 2547 ม.ศรีนครินทรวิโรฒ
กีฬาสควอชในซีเกมส์ 2015
กีฬาสควอชในซีเกมส์ 2015''' จัดขึ้นที่กัลลัง สควอช เซ็นเตอร์, ประเทศสิงคโปร์ ตั้งแต่วันที่ 9–15 มิถุนายน พ.ศ. 2558
ประเทศที่เข้าร่วมการแข่งขัน
จากนักกีฬาทั้งหมด 47 คนจาก 6 ชาติสมาชิกที่เข้าร่วมการแข่งขันกีฬาเรือแคนูในซีเกมส์ 2015:
ตารางเหรียญรางวัล
{{legend|#ccccff|ประเทศเจ้าภาพ|border=solid 1px #AAAAAA}}
เขากระโดง สเตเดียม
เขากระโดง สเตเดียม (Khao Kradong Stadium) เป็นสนามเหย้าเดิมของ สโมสรฟุตบอลบุรีรัมย์ ยูไนเต็ด ระหว่างปี พ.ศ. 2553–2554 มีความจุทั้งหมด 15,000 ที่นั่ง มีค่าความสว่างของไฟอยู่ที่ 2,000 ลักซ์ สนามนี้เคยเป็นสนามขององค์การบริหารส่วนจังหวัด และถูกปรับปรุงใหม่ทั้งหมดเพื่อใช้รองรับการใช้งานไทยแลนด์พรีเมียร์ลีก 2553 ของสโมสรฟุตบอลบุรีรัมย์-การไฟฟ้าส่วนภูมิภาค (ชื่อในขณะนั้น) ก่อนจะย้ายไปสนามแห่งใหม่ของสโมสรเอง คือ นิว ไอ-โมบาย สเตเดี้ยม ซึ่งมีความจุ 24,000 คน และเปิดรันเวย์สนามบินใช้เฉพาะนักเตะฟุตบอลเท่านั้น ซึ่งเปิดใช้งานได้อย่างเป็นทางการในปี 2555 และปัจจุบันก็ได้โอนสนามให้เป็นขององค์การบริหารส่วนจังหวัดบุรีรัมย์เหมือนเดิมและบริเวณที่ว่างข้างสนามได้สร้างศาลากลางศูนย์ราชการจังหวัดบุรีรัมย์แห่งใหม่ โดยมีสนามนี้อยู่ในบริเวณนั้นด้วย
ขบวนการคอสมิค กิงกะแมน
ขบวนการคอสมิค กิงกะแมน หรือในชื่อภาษาญี่ปุ่น เซย์จูเซ็นไต กิงกะแมน เป็นละครโทคุซัทสึชุดของซูเปอร์เซ็นไตซีรีส์ ลำดับที่ 22 ในประเทศญี่ปุ่น ออกอากาศครั้งแรกเมื่อวันที่ 22 กุมภาพันธ์ ค.ศ. 1998 จนถึงวันที่ 14 กุมภาพันธ์ ค.ศ. 1999 ทุกวันอาทิตย์เวลา เวลา 7:30 น. - 8:00 น. ทางสถานีโทรทัศน์ทีวีอาซาฮิ มีจำนวนตอนทั้งหมด 50 ตอน
ภาพรวม
ทางด้านชื่อเรื่องได้ใช้ชื่อต่างกับผลงานอื่นๆ ในยุค 90 ช่วงกลางที่ใช้คำว่าเรนเจอร์ โดยใช้ชื่อลงท้ายว่า แมน ตามยุค 80 - 90 ช่วงต้น ซึ่งแผนเดิมที่จะใช้มีชื่อว่า กาโอเรนเจอร์ แต่ว่าในช่วงที่ฉายนั้นกลับมีชื่อเรื่องที่ไปพ้องกับชื่อที่กำลังออกอากาศในขณะนั้นนั่นก็คือ ราชันย์ผู้กล้า กาโอไกการ์
เนื้อเรื่อง
ชาวเผ่ากิงกะอาศัยอยู่ในป่า และปกป้องป่ากิงกะที่พวกเขาอาศัยอยู่มาเป็นเวลานาน อยู่มาวันหนึ่งเหล่าโจรสลัดอวกาศ บารูบัน จากนอกโลกได้บุกมายังป่าของพวกเขาโดยหมายจะทำลายเผ่ากิงกะให้หมดสิ้น ผู้เฒ่าของเผ่าได้ใช้วิธีการสุดท้ายในการรักษาเผ่าไว้ด้วยการสาปให้คนทั้งเผ่ากลายเป็นหิน และส่งนักสู้ 5 คน ออกจากเผ่า และพวกเขาทั้ง 5 คือความหวังสุดท้ายที่จะนำเผ่ากิงกะคืนมา โดยต่อสู้กับเหล่าร้ายพร้อมกับสัตว์เทวะ ที่คอยปกปักษ์รักษาเผ่ากิงกะมาช้านาน
ขบวนการคอสมิค กิงกะแมน
กลุ่มขบวนการของนักรบในตำนานที่สืบทอดมาโดยผู้กล้าเท่านั้น โดยได้สืบทอดจากกลุ่มคนหนุ่มสาวของป่ากิงกะ เป็นนักรบที่มีพลังเอิร์ธเป็นหลัก ในยุคปัจจุบันคือรุ่นที่ 133
สัตว์เทวะ / หุ่นเหล็กสัตว์เทวะ
สัตว์เทวะ (星獣, กิงเซย์จู) คือเทพผู้พิทักษ์ประจำตัวของกิงกะแมน และเป็นกลุ่มเซย์จูกลุ่มหลักในการต่อสู้กับบารูบัน โดยปกติเซย์จูจะมีรูปร่างและผิวพรรณเหมือนกับสัตว์ป่าทั่วไป แต่เมื่อได้รับพลังจาก "ดาบผลึกเขี้ยวเปลี่ยนรูป คิบะ" ทำให้สัตว์เทวะแปรสภาพกลายเป็น หุ่นเหล็กสัตว์เทวะ (銀星獣, โคเซย์จู) ทำให้พลังในการโจมตีเพิ่มสูงขึ้น และในร่างกิงเซย์จูยังสามารถรวมร่างเป็นหุ่นกิงไกโอได้
สตาร์เอนเตอร์เทนเมนต์อวอร์ดส 2008 ครั้งที่ 7
สตาร์เอนเตอร์เทนเมนต์อวอร์ดส 2008 ครั้งที่ 7 (Star Entertainment Awards 2008) คืองานจัดประกาศผลรางวัลผลงานบันเทิงยอดเยี่ยม ประจำปีพุทธศักราช 2551 จัดขึ้นที่โรงภาพยนตร์สยามภาวลัย พารากอนซีนีเพล็กซ์ ศูนย์การค้าสยามพารากอน โดย สมาคมนักข่าวบันเทิงแห่งประเทศไทย เมื่อวันที่ 27 พฤษภาคม พ.ศ. 2552
ขบวนการคอสมิค กิงกะแมน
สัตว์ร่างแยก
กิกะไรนอส และ กิกะฟินิกซ์ ที่ถูกดัดแปลงกลายเป็นยานรบ โดยปกติจะถูกเก็บอยู่ข้างในกิกะไบตัส
กิกะวีลล์
ยานรบที่แยกส่วนของกิกะไรนอส
กิกะวิงก์
ยานรบที่แยกส่วนของกิกะฟินิกซ์
โคเซย์จู
โคเซย์จู (鋼星獣) คือ เซย์จูที่ถูกดัดแปลงกลายเป็นอาวุธสงครามไปโดยบิซเนลาและขายให้กับบารูบัน โดยถูกควบคุมด้วยเครื่องมืออุปกรณ์พิเศษ ต่อมาได้กลับใจด้วยพลังจิตวิญญาณของกิงกะแมนและเหล่าโคเซย์จูทำให้กลายเป็นพวกไปในที่สุด
การออกอากาศ
ออกอากาศทุกวันอาทิตย์เวลา 7:30 น. - 8:00 น. ทางสถานีโทรทัศน์ทีวีอาซาฮิ
ส่วนในประเทศไทย บริษัท ทีไอจีเอ จำกัด (TIGA) เป็นผู้ได้รับลิขสิทธิ์ที่ถูกต้องตามกฎหมาย โดยได้วางจำหน่ายทั้งในรูปแบบม้วนวิดีโอ (VHS) และ วีซีดี เมื่อปี พ.ศ. 2543 โดยเข้ามาผลิตเพื่อแทนขบวนการอนาคต ไทม์เรนเจอร์ที่หยุดการผลิตไปชั่วคราว และการออกอากาศทางโทรทัศน์ ในชื่อ ขบวนการคอสมิก กิงกะแมน ออกอากาศทางสถานีโทรทัศน์ไอทีวี ในรายการ ไอ อนิเมะ เมื่อช่วงปี พ.ศ. 2544
พอล ฮันเตอร์
พอล แอลัน ฮันเตอร์ (Paul Alan Hunter; 14 ตุลาคม ค.ศ. 1978 – 9 ตุลาคม ค.ศ. 2006) เป็นนักสนุกเกอร์อาชีพชาวอังกฤษ ประวัติเต็มตัวของเขาได้ออกสื่ออย่างรวดเร็ว และเขากลายเป็นที่รู้จักในฉายา "เบคแคมแห่งผ้าสักหลาดหนา" (Beckham of the Baize) เพราะหน้าตาดีและหรูหราสไตล์ของเขา
ฮันเตอร์ได้คว้าแชมป์รายการมาสเตอส์ (Masters) ถึงสามสมัย ฮันเตอร์รวบรวมเซนจูรีเบรกได้ 114 ครั้งในการแข่งขัน รวมทั้งเบรกสูงสุดคือ 146 ในรายการพรีเมียร์ลีก 2004 ฮันเตอร์คว้าแชมป์รายการเก็บคะแนนถึงสามสมัยได้แก่บริติชโอเพนและเวลส์โอเพน (สองครั้ง)
ในเดือนมีนาคม ปี 2005 ฮันเตอร์ป่วยเป็นโรคมะเร็งเน็ต และเสียชีวิตในปี 2006 ก่อนถึงวันเกิดครั้งที่ 28 ของเขา
อ้างอิง
1978 2006
ติมอร์ของโปรตุเกส
ติมอร์ของโปรตุเกส (Timor Português) หมายถึงช่วงเวลาทางประวัติศาสตร์ของประเทศติมอร์ตะวันออก ขณะเป็นอาณานิคมของโปรตุเกส ระหว่าง ค.ศ. 1702 ถึง ค.ศ. 1975 ในช่วงเวลาส่วนใหญ่ของยุคสมัยนี้ เกาะติมอร์ ถูกแบ่งระหว่างโปรตุเกสและหมู่เกาะอินเดียตะวันออกของเนเธอร์แลนด์
ชาวโปรตุเกสถือเป็นชนชาติยุโรปกลุ่มแรกในบริเวณนี้ โดยเดินทางมาถึงใน ค.ศ. 1515 นักบวชคณะดอมินิกัน เดินทางมาถึงเกาะติมอร์ใน ค.ศ. 1556 และตัวเกาะก็ถูกประกาศเป็นอาณานิคมของโปรตุเกสใน ค.ศ. 1702 ภายหลังจากการปฏิวัติคาร์เนชัน (ถือเป็นจุดเริ่มต้นของกระบวนการปลดปล่อยอาณานิคมโดยรัฐบาลลิสบอน) ใน ค.ศ. 1975 ติมอร์ตะวันออกถูกบุกครองโดยอินโดนีเซีย กระนั้น การบุกครองดังกล่าวก็ไม่ได้ถูกยอมรับว่าชอบด้วยกฎหมายจากสหประชาชาติ ซึ่งยังคงรับรองว่าติมอร์ตะวันออกยังคงอยู่ภายใต้การปกครองของโปรตุเกส ท้ายที่สุดแล้วติมอร์ตะวันออกจึงได้รับเอกราชใน ค.ศ. 2002 หลังจากอยู่ภายใต้ การบริหารช่วงเปลี่ยนผ่านโดยสหประชาชาติ
Է
Էէ Է (ตัวเล็ก: է, ชื่อในภาษาอาร์มีเนีย: է) เป็นตัวอักษรตัวที่เจ็ดของอักษรอาร์เมเนีย และมีค่าเป็น 7 ตัวอักษรนี้ใช้แทนเสียง [ɛ⁠] ซึ่งคล้ายกับสระแอในภาษาไทย
พ.ศ. 1859
พุทธศักราช 1859 ใกล้เคียงกับ
วัดโบสถ์ (อำเภอบ้านแพรก)
วัดโบสถ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำลพบุรี ในตำบลบ้านแพรก อำเภอบ้านแพรก จังหวัดพระนครศรีอยุธยา มีที่ดินตั้งวัดเนื้อที่ 26 ไร่ 30 ตารางวา
พ.ศ. 1859
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1859
วัดโบสถ์ (อำเภอบ้านแพรก)
วัดโบสถ์สร้างขึ้นเป็นวัดตั้งแต่ พ.ศ. 2313 ต่อมาวัดทรุดโทรมลงและได้รับการบูรณะใหม่เมื่อ พ.ศ. 2426 ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2514 เดิมชื่อ วัดบ้านแพรกตะวันตก เพราะตั้งอยู่ฝั่งตะวันตกของแม่น้ำลพบุรี เป็นวัดที่ตั้งอยู่คู่กับวัดบ้านแพรกตะวันออกหรือวัดเขียนลาย ในสมัยหลวงพ่อใช้ ธรรมโชติ เป็นเจ้าอาวาส ท่านได้เริ่มปฏิสังขรณ์โบสถ์ กุฏิ และสร้างศาลาการเปรียญคอนกรีตหลังแรกของอำเภอบ้านแพรก
อาคารเสนาสนะที่สำคัญ ได้แก่ อุโบสถกว้าง 40 เมตร ยาว 60 เมตร สร้างด้วยคอนกรีตเสริมเหล็ก ศาลาการเปรียญกว้าง 20 เมตร ยาว 32 เมตร หอสวดมนต์กว้าง 6 เมตร ยาว 14 เมตร กุฏิสงฆ์ จำนวน 8 หลัง เป็นอาคารครึ่งตึกครึ่งไม้ 2 ชั้น และวิหารซึ่งประดิษฐาน หลวงพ่อกัน
พระเจ้าศรีนทรวรมันที่ 2
พระเจ้าอินทรชัยวรมัน หรือ พระเจ้าอินทรวรมันที่ 4 (ឥន្រ្ទវរ្ម័នទី៤) และเป็นที่รู้จักในพระนาม ศรินทรชัยวรมัน (ឝ្រីន្ទ្រជយវម៌្ម) กษัตริย์แห่ง จักรวรรดิขแมร์ จาก พ.ศ. 1851-1870 เป็นเวลาทั้งสิ้น 19 ปีโดยผู้สืบราชบัลลังก์ต่อมาคือพระราชโอรสของพระองค์ ชัยวรมันปรเมศวร หรือ พระเจ้าชัยวรมันที่ 9
คูซ็อง
คูซ็อง เป็นเมืองทางตอนกลางของจังหวัดพย็องอันเหนือ ประเทศเกาหลีเหนือ พรมแดนติดกับเมืองแทกวัน, แทช็อน, ควักซัน, ช็องจู และช็อนมา จุดที่สูงที่สุดคือ ภูเขาช็องรยงซัน (청룡산, 920 เมตร) อุณหภูมิเฉลี่ยปีละ 8.2 องศาเซลเซียส พื้นที่ร้อยละ 64 ของเมืองเป็นป่า
พอล ฮันเตอร์ (แก้ความกำกวม)
พอล ฮันเตอร์ (1978–2006) นักสนุกเกอร์ชาวอังกฤษ
พอล ฮันเตอร์ อาจหมายถึง:
กิ๊ก (แก้ความกำกวม)
กิ๊ก อาจหมายถึง
มอร์แกน ซ็องซง
มอร์แกน ซ็องซง (Morgan Sanson) เป็นนักฟุตบอลอาชีพชาวฝรั่งเศส ปัจจุบันเล่นให้กับแอสตันวิลลา ในพรีเมียร์ลีก เริ่มเข้าสู่อาชีพในฤดูกาล 2012–13 กับสโมสรเลอม็อง ต่อมาในกลางปี 2013 ย้ายไปอยู่สโมสรมงเปอลีเย และต้นปี 2017 ได้ย้ายมาอยู่สโมสรออแล็งปิกเดอมาร์แซย์
อ้างอิง
1994
ยุซ
ยุซ (جُزْءْجُزْءْ‎, plural أَجْزَاءْ ajzāʼ, หมายถึง"ตอน") เป็นหนึ่งในสามสิบตอนในการแบ่งอัลกุรอ่าน
รายละเอียด
การแบ่งยุซไม่มีความสัมพันธ์กับความหมายของอัลกุรอ่านและทุกคนสามารถเริ่มที่ไหนก็ได้  ในช่วงยุคกลางการซื้อกุรอ่านทั้งเล่มนั้นอาจจะแพงเกินไปสำหรับคนมุสลิมส่วนใหญ่เลยต้องจัดทำการตั้งกุรอ่านที่มัสยิดเพื่อให้ผู้คนอ่านได้โดยมีการแบ่งเป็น 30 ตอน (ยุซ)   บางครั้งอาจจะใช้ในการกุรอ่านให้หมดภายในเวลา 1 เดือน – โดยเฉพาะอย่างยิ่งในช่วงเดือนรอมฎอน ภายในหนึ่งยุซแบ่งเป็นสองอะฮ์ซาบ (กลุ่ม) ในแต่ละกลุ่มแบ่งเป็นสี่ส่วน จึงทำให้ 1 ยุซแบ่งเป็น 8 ส่วน
หน่วยฐานเอสไอ
หน่วยฐานเอสไอ (SI base unit) เป็นหน่วยที่ระบบหน่วยวัดระหว่างประเทศกำหนดไว้เป็นพื้นฐาน โดยหน่วย เอสไออื่น ๆ ที่เรียกว่าหน่วยอนุพันธ์เอสไอ จะเกิดจากการนำหน่วยฐานเอสไอมาประกอบกันทั้งหมด หน่วยฐานเอสไอมีทั้งหมด 7 หน่วยและเริ่มใช้ในปีพ.ศ.2503ได้แก่
การปรับปรุงนิยาม
ตั้งแต่ปีการประชุมระบบเมตริกในปี ค.ศ. 1875 เป็นต้นมามีการปรับปรุงนิยามของเอสไอและเพิ่มจำนวนหน่วยฐานเอสไอหลายครั้ง หลังจากที่มีการเปลี่ยนนิยามหน่วยเมตรใหม่ในปี ค.ศ. 1960 หน่วยกิโลกรัม จึงเป็นหน่วยเดียวที่นิยามจากสิ่งที่มนุษย์สร้างขึ้น ทั้ง ๆ ที่หน่วยอื่น ๆ จะนิยามจากคุณสมบัติทางธรรมชาติ แต่ว่าหน่วยโมล แอมแปร์ และ แคนเดลา ก็มีนิยามที่ขึ้นต่อหน่วยกิโลกรัมด้วย ทำให้นักมาตรวิทยาหลายคนพยายามหาวิธีการนิยามหน่วยกิโลกรัมใหม่จากค่าคงที่พื้นฐานในธรรมชาติ เช่นเดียวกับการที่หน่วยเมตรถูกนิยามโดยผูกติดกับความเร็วของแสง
ในการประชุม CGMP ครั้งที่ 21 ในปี ค.ศ. 1999 ได้พยายามค้นหาวิธีการในการนิยามหน่วยกิโลกรัมนี้ โดยแนะนำให้ผูกนิยามของกิโลกรัมติดกับค่าคงที่พื้นฐานทางธรรมชาติ ซึ่งน่าจะเป็นค่าคงที่ของพลังค์หรือค่าคงที่อาโวกราโดร
ในปี ค.ศ. 2005 การประชุม CIPM ครั้งที่ 94 ได้รับรองการเตรียมการนิยามหน่วยกิโลกรัม แอมแปร์และเคลวินใหม่ และบันทึกการนิยามโมลในรูปแบบของเลขอโวกราโดร ในการประชุม CGPM ครั้งที่ 23 ในปี ค.ศ. 2007 ตัดสินว่าให้เลื่อนการเปลี่ยนแปลงดังกล่าวไปจนถึงการประชุมครั้งถัดไปในปี ค.ศ. 2011
อ้างอิง
Internacia sistemo de unuoj
วัดสีกุก
วัดสีกุก เป็นวัดราษฎร์สังกัดคณะสงฆ์มหานิกาย ตั้งอยู่ริมแม่น้ำน้อย ในตำบลน้ำเต้า อำเภอบางบาล จังหวัดพระนครศรีอยุธยา เป็นวัดที่เป็นส่วนหนึ่งของบริเวณค่ายสีกุก
วัดสีกุกสันนิษฐานว่าสร้างขึ้นในสมัยกรุงศรีอยุธยาตอนปลายเมื่อปี พ.ศ. 2240 ตรงกับรัชสมัยของ สมเด็จพระเพทราชา และมาปรากฏชื่อในพระราชพงศาวดารว่าเป็นที่ตั้งค่ายของมังมหานรธา แม่ทัพฝ่ายใต้ของพม่าในคราวเสียกรุงศรีอยุธยาครั้งที่ 2 เพื่อใช้โจมตีกรุงศรีอยุธยา จึงไม่ได้รับความเสียหายซึ่งมังมหานรธาได้ล้มป่วยและถึงแก่กรรมที่วัดนี้ก่อนกรุงจะแตกเพียงไม่กี่เดือน โดยปัจจุบันได้มีการขุดค้นพบแนวกำแพงค่ายของพม่าบริเวณวัดสีกุก กล่าวกันว่า ศพของมังมหานรธา ได้ทำการฝังและมีการสร้างเจดีย์ไว้ที่วัดสีกุก ค่ายสีกุกที่สร้างนั้นเป็นกำแพงอิฐและดิน สันนิษฐานว่าได้รื้ออิฐมาจากวัดสีกุกและวัดใกล้เคียงเพื่อมาสร้างค่ายทัพพม่า
หลังจากนั้นวัดสีกุกก็ได้ปรากฏชื่ออีกครั้งเมื่อคราวที่ พระบาทสมเด็จพระจุลจอมเกล้าเจ้าอยู่หัว เสด็จประพาสต้นครั้งที่ 2 พร้อมเชื้อพระวงศ์และขุนนางข้าราชบริพารผู้ตามเสด็จมาถึงวัดสีกุกในช่วงบ่ายถึงเย็นของวันที่ 4 สิงหาคม พ.ศ. 2449 โดยพระองค์ได้พักเสวยพระกระยาหารที่ใต้ต้นสะตืออายุกว่า 300 ปีของวัดและได้ประทับพักค้างแรมก่อนจะเสด็จออกจากวัดสีกุกในเช้าวันรุ่งขึ้น
สิ่งก่อสร้างภายในวัด
เจดีย์ย่อมุมไม้สิบสอง 2 องค์สภาพหักพังซึ่งสันนิษฐานว่า 1 ในนั้นเป็นพระเจดีย์ที่บรรจุอัฐิของมังมหานรธา ศาลแม่ทัพมังมหานรธา ซึ่งตั้งติดกับพระเจดีย์ย่อมุมไม้สิบสอง ริมแม่น้ำน้อย
วอลเลย์บอลชายเนชันส์ลีก
วอลเลย์บอลชายเนชันส์ลีก (FIVB Volleyball Men's Nations League; ชื่อย่อ: VNL) เป็นการแข่งขันวอลเลย์บอลระหว่างประเทศโดยมีทีมชาติชายชุดใหญ่ร่วมเข้าแข่งในกลุ่มสมาชิกสหพันธ์วอลเลย์บอลระหว่างประเทศ (Fédération Internationale de Volleyball; FIVB) ซึ่งเป็นองค์กรกีฬาระหว่างประเทศ การแข่งขันครั้งแรกจะเริ่มขึ้นในเดือนพฤษภาคมปี ค.ศ. 2018 โดยรอบสุดท้ายจะจัดขึ้นที่เมืองลีล ประเทศฝรั่งเศส ในเดือนกรกฎาคม
การแข่งขันที่คล้ายกันสำหรับประเภททีมหญิงคือ วอลเลย์บอลหญิงเนชันส์ลีก
ประเทศที่เข้าร่วมการแข่งขัน
{{legend|#afeeee|ทีมหลัก}} {{legend|#ffebcd|ทีมท้าทาย}} {{legend|#ffffff|ทีมปัจจุบันที่ไม่ได้เข้าแข่งขันในเนชันส์ลีก}}
วัดพงษ์สุนันท์
วัดพงษ์สุนันท์ เป็นวัดในเขตกำแพงเมือง จังหวัดแพร่ อยู่ที่บ้านพงษ์สุนันท์ ตำบลในเวียง ชื่อเดิมว่า วัดปงสนุก เดิมเป็นวัดร้าง ทางทิศใต้ของวัดมีสระน้ำและมีรูปปั้นเต่า โดยมีตำนานเล่าว่า นางคำพวนชาวพม่าได้ลงไปในสระเพราะอยากได้เต่าและจมน้ำตาย เพื่อนของนางชื่อส่างตาดจึงสร้างเจดีย์และรูปเต่าสี่ตัวรอบเจดีย์เพื่อระลึกถึงเพื่อน ในพ.ศ. 2472 พ่อเจ้าบุรีศรีปัญญาได้บูรณะวิหาร แต่ต่อมาถูกไฟไหม้และน้ำท่วมจนเสียหาย พญาบุรีรัตน์จึงได้บูรณะใหม่โดยมีหลวงพงษ์พิบูลย์และเจ้าสุนันตาเป็นศรัทธาหลักใน พ.ศ. 2477 วัดนี้จึงได้ชื่อว่าวัดพงษ์สุนันท์ ได้วิสุงคามสีมาเมื่อ พ.ศ. 2499 ภายในวัดมีพระนอนกลางแจ้งริมกำแพงเป็นเอกลักษณ์ของวัด
สัญชัย คานธี
สัญชัย คานธี (14 ธันวาคม ค.ศ. 1946 - 23 มิถุนายน ค.ศ. 1980) นักการเมืองชาวอินเดีย เป็นบุตรชายคนรองของอินทิรา คานธี และผิโรช คานธี เป็นหลานชายของชวาหระลาล เนห์รู และเป็นน้องชายของนายราชีพ คานธี
นายสัญชัยจบการศึกษาชั้นมัธยมจากโรงเรียนประจำในรัฐอุตรประเทศ ร่วมโรงเรียนเดียวกับพี่ชาย จากนั้นไม่ได้เข้าศึกษาต่อในระดับมหาวิทยาลัย แต่ได้เข้าทำงานการเมือง โดยช่วยงานมารดาซึ่งขณะนั้นดำรงตำแหน่งนายกรัฐมนตรี โดยได้คำวิพากษ์วิจารณ์ว่า นายสัญชัยได้ใช้อิทธิพลที่มีอยู่ เข้าไปแทรกแซงการบริหารประเทศ
นายสัญชัยชื่นชอบเครื่องยนต์กลไก หลังจบชั้นมัธยม เขาได้ไปฝึกงานกับบริษัท โรลส์รอยส์ นิยมสะสมรถสปอร์ต และขับเครื่องบิน ชีวิตส่วนตัวสมรสกับนางเมนกา คานธี มีบุตรชายชื่อ วรุณ คานธี
สัญชัย คานธี เสียชีวิตเมื่อวันที่ 23 มิถุนายน ค.ศ. 1980 ด้วยวัยเพียง 34 ปี ระหว่างการขับเครื่องบิน เครื่องบินเล็กที่เขาขับเกิดอุบัติเหตุตกระหว่างการบินผาดโผน ใกล้กับสนามบินชานกรุงนิวเดลี หลังการเสียชีวิตของนายสัญชัย นายราจีฟ คานธี พี่ชายซึ่งไม่ได้มีความประสงค์จะทำงานทางการเมือง ต้องลาออกจากอาชีพนักบินพาณิชย์ เพื่อเป็นทายาททางการเมืองของมารดา และได้ดำรงตำแหน่งนายกรัฐมนตรีคนที่ 7 ของอินเดีย
อ้างอิง
19461980
นมผง
นมผง เป็นผลผลิตจากน้ำนม มีลักษณะเป็นผงแห้ง เนื้อละเอียด นำมาบริโภคโดยผสมกับน้ำอุ่น แล้วคนให้เข้ากัน เพื่อให้ทารกรับประทานแทนนมแม่ ผู้ใหญ่ก็สามารถรับประทานได้เช่นเดียวกัน มีความสะดวกในการเตรียม การเก็บรักษา  คุณค่าของนมผงไม่สามารถเทียบเท่านมแม่ได้ เนื่องจากนมผงทำมาจากนมโค ซึ่งแตกต่างจากนมแม่ซึ่งมีสารอาหารที่ดีกว่า มีภูมิคุ้มกันตามธรรมชาติที่รับมาจากแม่ ซึ่งเหมาะสมกับทารกที่สุด  การให้ทารกดื่มนมผงนั้น ควรใช้ในกรณีที่แม่ไม่สามารถผลิตน้ำนมได้ หรือใช้เพื่อต้องการให้ลูกเลิกดื่มนมแม่ หรือ การหย่านม เนื่องจากแม่อาจต้องไปทำงานไม่สะดวกกับการให้นมลูกในสถานที่ทำงาน และสามารถให้ผู้อื่นเป็นผู้ชงนมให้ลูกแทนผู้เป็นแม่ได้ ตามสัดส่วนการผสมที่กำหนดไว้
แม่น้ำหมีทอ
แม่น้ำหมีทอ (Sông Mỹ Tho) เป็นแม่น้ำในประเทศเวียดนาม มีความยาวทั้งสิ้น 45.3 กิโลเมตร ไหลผ่านจังหวัดเบ๊นแจและจังหวัดเตี่ยนซาง
สวิมมิงวิธดอลฟินส์
เมื่อวันที่ 21 มิถุนายน ค.ศ. 2010, สวิมมิงวิธดอลฟินส์ ได้เซ็นสัญญากับค่าย Tooth & Nail Records
ซิงเกิล "Sleep To Dream" จากอัลบั้ม "Water Colours" ได้วางจำหน่ายผ่านทาง iTunes และ Amazon เมื่อวันที่ 26 เมษายน ค.ศ. 2011
อัลบั้ม Water Colours ซึ่งเป็นอัลบั้มเปิดตัว ได้วางจำหน่ายเมื่อวันที่ 17 พฤษภาคม ค.ศ. 2011 โดย Tooth & Nail Records มิวสิกวิดีโอเพลง "Sleep To Dream" เปิดตัวเมื่อวันที่ 5 สิงหาคม ค.ศ. 2011 บน ยูทูบ
เมื่อวันที่ 21 สิงหาคม ค.ศ. 2013, โทฟต์ ได้ประกาศว่าเขากำลังทำอัลบั้มใหม่ในชื่อ Catharsis อยู่
พระเจ้ามย็องจงแห่งโชซ็อน
พระเจ้ามย็องจง เป็นประมุขราชวงศ์โชซ็อนองค์ที่ 13 (พ.ศ. 2088 - พ.ศ. 2110) หรือเจ้าชายเคียงวอน เป็นโอรสของพระเจ้าชุงจงกับพระนางมุนจ็อง ขึ้นครองราชย์เมื่อพระชนมายุ 11 พรรษา ต่อจากพระเชษฐาต่างมารดาคือพระเจ้าอินจง ที่สวรรคตไปด้วยพระพลานามัยที่ไม่สู้จะดีใน พ.ศ. 2088 มีพระมารดาสำเร็จราชการแทน
ฟาโรห์โอซอร์คอนที่สาม
อูเซอร์มาอัตเร เซเทปเอนอามุน โอซอร์คอนที่ 3 ซิ-เอเซ เป็นฟาโรห์แห่งอียิปต์โบราณในช่วงศตวรรษที่ 8 ก่อนคริสตกาล พระองค์เป็นพระองค์เดียวกับมกุฎราชกุมารและมหาปุโรหิตแห่งอามุนพระนามว่า โอซอร์คอน บี ซึ่งเป็นพระราชโอรสของฟาโรห์ทาเคลอตที่ 2 กับพระมเหสีคาโรมามาที่ 2 เจ้าชายโอซอร์คอน บี ทรงมีหลักฐานการยืนยันตัวพระองค์มาจากบันทึกจารึกของพระองค์ ซึ่งประกอบด้วยชุดข้อความที่บันทึกกิจกรรมของพระองค์ที่ธีบส์บนประตูบูบาสทิสที่คาร์นัก ต่อมาพระองค์ทรงขึ้นครองราชย์เป็นฟาโรห์โอซอร์คอนที่ 3 ในอียิปต์บนเป็นเวลา 28 ปี หลังจากทรงเอาชนะกองทัพคู่แข่งของฟาโรห์เปดูบาสต์ที่ 1 หรือฟาโรห์โชเชงค์ที่ 6 ซึ่งดูเหมือนจะเคยต่อต้านอำนาจของพระราชบิดาของพระองค์ ฟาโรห์โอซอร์คอนที่ 3 ทรงปกครองช่วงห้าปีสุดท้ายของการครองราชย์ในการปกครองร่วมกับพระราชโอรสของพระองค์พระนามว่า ทาเคลอตที่ 3 ตามที่ปรากฏในบันทึกระดับแม่น้ำไนล์หมายเลขที่ 13 ที่คาร์นัก พระนามอิสริยยศอย่างเป็นทางการของฟาโรห์โอซอร์คอนที่ 3 นั้นยาวและซับซ้อน คือ อูเซอร์มาอัตเร เซเทปเอนมาอุน, โอซอร์คอน ซิ-เอเซ เมริอามุน, เนทเจอร์-เฮกา-วาเซต
พระเจ้ามย็องจงแห่งโชซ็อน
เมื่อค.ศ. 1544 พระเจ้าชุงจงสวรรคต รัชทายาทลีโฮขึ้นครองราชย์เป็นพระเจ้าอินจง ขุนนางฝ่ายยุนใหญ่ขึ้นมามีอำนาจภายใต้การนำของยุนอิม แต่พระเจ้าอินจงอยู่ในราชสมบัติได้เพียงแปดเดือนก็สวรรคตอย่างเป็นปริศนาใน ค.ศ. 1545 เจ้าชายคย็องว็อนก็ได้ขึ้นครองราชสมบัติด้วยพระชนมายุเพียง 11 พรรษา จึงมีพระราชมารดาเป็นผู้สำเร็จราชการแทน ทำให้ฝ่ายยุนเล็กที่เป็นฝ่ายของพระนางซองย็อล (พระพันปีมุนจ็อง) และยุน ว็อน-ฮย็องที่เป็นพระมาตุลา (น้า) ขึ้นมามีอำนาจแทนฝ่ายยุนใหญ่ และทำการกวาดล้างขุนนางฝ่ายยุนใหญ่เสียสิ้น โดยยุนวอนฮย็องกล่าวหายุนอิมว่าคิดก่อการกบฏยกราชสมบัติให้องค์ชายพงซอง (봉성군, 奉城君 พระโอรสของพระเจ้าชุงจงกับพระสนมฮงฮีบิน) เรียกว่า การสังหารหมู่ปราชญ์ปีอึลซา (을사사화, 乙巳士禍) ขุนนางจำนวนมากรวมทั้งยุนอิมถูกเนรเทศ
ในรัชสมัยของพระเจ้ามย็องจงเป็นสมัยที่ขุนนางฝ่ายยุนเล็กมีอำนาจมาก ไม่ว่าใครก็ไม่สามารถดำรงตำแหน่งขุนนางได้หากไม่ได้รับการสนับสนุนจากฝ่ายยุนเล็ก พระพันปีซองยอลทรงมีศรัทธาในพระพุทธศาสนาและโปรดพระภิกษุรูปหนึ่งชื่อ โพอู (보우, 普雨) ทำให้ทรงมีนโยบายฟื้นฟูพระพุทธศาสนาขึ้นในโชซ็อน พระเจ้ามย็องจงมีพระโอรส ประสูติเมื่อค.ศ. 1551 แต่งตั้งให้เป็นองค์ชายรัชทายาทเมื่อค.ศ. 1557 ครั้นถึงค.ศ. 1553 พระเจ้ามยองจงมีพระชนมายุครบ 20 ชันษาสามารถออกว่าราชการเองได้ แต่พระพันปีมุนจ็องและยุน ว็อน-ฮย็องก็ยังไม่ทำการคืนอำนาจให้แก่พระเจ้ามยองจง จึงเป็นที่โจมตีของนักปราชญ์ฝ่ายซาริม นำโดย ชิมอีกยอม (심의겸, 沈義謙) ซึ่งเป็นพระอนุชาของพระมเหสีอินซุน จนถูกขุนนางฝ่ายยุนเล็กทำการกวาดล้างขนาดย่อมใน ค.ศ. 1563
รัชทายาทสวรรคตเมื่อ ค.ศ. 1563 ด้วยพระชนมายุเพียงสิบสองชันษา ได้รับพระนามว่าเจ้าชายรัชทายาทซุนฮวี (순회세자, 順懷世子) หลังจากที่ทรงสำเร็จราชการแทนมายี่สิบปีพระพันปีซองยอลก็สวรรคตเมื่อค.ศ. 1565 เป็นโอกาสให้พระเจ้ามย็องจงทรงทวงพระราชอำนาจคืน โดยการประหารชีวิตยุน ว็อน-ฮย็อง และกำจัดอำนาจของขุนนางฝ่ายยุนเล็กออกไปจากราชสำนัก และเมื่อไม่มีพระราชโอรส ในค.ศ. 1567 ก็ประกาศว่าจะมอบราชสมบัติให้กับ องค์ชายฮาซอง (하성군, 河城君) ซึ่งเป็นโอรสของ เจ้าชายท็อกฮึง พระอนุชาต่างพระมารดา (덕흥군, 德興君 พระโอรสของพระเจ้าชุงจง กับพระสนมอันชังบิน) พระเจ้ามย็องจงว่าราชการเองเพียงสองปี ก็สวรรคตในค.ศ. 1567 สุสานหลวงมีชื่อว่า คังนึง (강릉, 康陵) องค์ชายฮาซองขึ้นครองราชสมบัติต่อไป เป็นพระเจ้าซ็อนโจ
พระบรมวงศานุวงศ์
พระมเหสี
พระสนม
พระโอรส
สิทธิพันธ์ กลมเกลี้ยง
สิทธิพันธ์ กลมเกลี้ยง (เกิด 16 พฤศจิกายน พ.ศ. 2526 ชื่อเล่น เอ๋  นักแสดงสัญชาติไทยที่มีเชื้อสายไทย  สำเร็จการศึกษาระดับปริญญาตรี จากหลักสูตรนิเทศศาสตร์ มหาวิทยาลัยสวนดุสิต
อ้างอิง
​
ขาลสา
ขาลสา หรือ คาลซ่า (ਖ਼ਾਲਸਾ; khalsa, แปลตรงตัวว่า "เหล่าผู้บริสุทธิ์") หมายถึงกลุ่มนักรบพิเศษของบรรดานักรบซิกข์กลุ่มแรก หรืออาจหมายถึงชุมชนชาวซิกข์ ที่ยอมรับและเชิดชูให้ศาสนาซิกข์เป็นศาสนาและแนวทางการปฏิบัติตนของสมาชิกในชุมชน แนวคิดขาลสาเริ่มต้นขึ้นโดยคุรุโควินทสิงห์ คุรุซิกข์ท่านสุดท้าย ในปี 1699 การก่อตั้งขาลสานั้นถือเป็นจุดเปลี่ยนสำคัญในประวัติศาสนาซิกข์ ชาวซิกข์เฉลิมฉลองการก่อตั้งขาลสาในเทศกาลวิสาขี (Vaisakhi)